
DR.30.9.2003 89 
 

Untuk acara Pesta Kebudayaan Borneo dan acara Karnival Sungai Borneo, 
kementerian saya akan berbincang dengan Kerajaan Negeri Sarawak untuk 
dipertimbangkan supaya ia dimasukkan dalam Kalendar Acara Pelancongan 2004-2005.  
Tuan Yang di-Pertua, Yang Berhormat Labuan telah meminta supaya dikaji semula 
peruntukan Tabung Khas Pelancongan (TKP) dan juga Tabung Infrastruktur Pelancongan 
supaya prosedur yang diguna tidaklah terlalu ketat ke atas pemohon.   

 Peruntukan Tabung Khas Pelancongan dan juga Tabung Infrastruktur 
Pelancongan pada masa ini adalah mencukupi kerana tujuan TKP adalah untuk membantu 
pengusaha-pengusaha pelancongan yang bertaraf industri kecil dan sederhana, 
meningkatkan dan mengembangkan produk-produk pelancongan mereka.  Tujuan TIF pula 
adalah untuk membiayai produk pengusaha-pengusaha ini dari segi accessibility dengan 
izin, seperti jalan, jeti dan cable car dengan izin.   

Tuan Yang di-Pertua, sehingga bulan Ogos tahun 2003, sejumlah 40 permohonan 
bernilai RM95.8 juta telah diluluskan pada pengusaha-pengusaha pelancongan di bawah 
dana TIK manakala bagi TIF pula sebanyak enam permohonan bernilai RM150.8 juta telah 
diluluskan daripada dana.  Berdasarkan maklum balas yang telah diterima, pentadbir dana 
iaitu Bank Pembangunan Infrastruktur Malaysia Berhad (BPIMB) telah juga memudahkan 
mekanisme proses permohonan dan mengubah format dan mengadakan checklist dengan 
izin, yang mudah difahami oleh pemohon-pemohon.   

Pihak Bank Pembangunan Infrastruktur Malaysia Berhad juga telah dan akan terus 
mengadakan usaha-usaha promosi kepada kumpulan-kumpulan sasar di seluruh negara 
serta mendapat maklum balas mengenai proses pinjaman dari mereka yang berkenaan.  
Mengikut piagam pelanggan bank tersebut, permohonan yang lengkap akan menerima 
keputusan ke atas pinjaman dalam satu bulan dari tarikh lengkapnya dokumen-dokumen 
yang dikemukakan.   

Mengenai peruntukan untuk projek-projek pelancongan di Labuan, kementerian 
menyambut baik saranan Yang Berhormat Ahli Parlimen bagi Labuan yang menganggarkan 
keperluan peruntukan sebanyak RM150 juta hingga RM200 juta untuk membangunkan 
produk-produk pelancongan seperti marine, sea world, underwater world dengan izin, dan 
sebagainya ke arah menambahkan daya tarikan Labuan sebagai destinasi pelancongan 
yang menarik.   

Namun begitu memandangkan ke semua produk pelancongan yang dicadangkan 
itu bercorak komersial maka kementerian saya berpendapat projek-projek seumpama itu 
wajarlah dibangunkan dan dijalankan oleh pengusaha-pengusaha swasta.  Dasar semasa 
Kerajaan Persekutuan termasuk Kementerian Kebudayaan, Kesenian dan Pelancongan 
ialah memberikan tumpuan kepada penyediaan prasarana serta kemudahan-kemudahan 
asas bagi sesuatu kawasan di samping menyediakan satu iklim pelaburan dan perniagaan 
yang baik untuk membolehkan pembangunan ekonomi termasuk sektor pelancongan 
benar-benar bersifat private sector led  dengan izin.   

Selaras dengan dasar ini juga kerajaan telah menyediakan peruntukan dana di 
bawah Tabung Khas Pelancongan serta Tabung Infrastruktur Pelancongan bagi membantu 
pengusaha-pengusaha swasta melaksanakan projek-projek pelancongan mereka di 
kawasan-kawasan tersebut termasuklah di Labuan.  Tuan Yang di-Pertua Yang Berhormat 
bagi Tuaran telah menyarankan supaya penyelidikan dibuat terhadap pola-pola budaya…. 

Timbalan Yang di-Pertua [Datuk Lim Si Cheng]:  Yang Berhormat, Bagan 
Datok.   

Datuk Ahmad Zahid bin Hamidi:  Tuan Yang di-Pertua, saya bukan orang 
Labuan, saya Bagan Datok tapi saya berminat dengan jawapan Yang Berhormat Timbalan 
Menteri mengenai Labuan kerana beliau dulu duduk sebelah saya tapi beliau naik pangkat 
cepat.  Saya belum lagi...   

Seorang Ahli:  [Menyampuk] 

Datuk Ahmad Zahid bin Hamidi:  Tuan Yang di-Pertua di Labuan, dua minggu 
yang lalu saya berkesempatan untuk pergi ke Labuan. Saya dapat maklumat daripada CEO 
Labuan Corp. ataupun Perbadanan Labuan bahawa penduduk Labuan dulunya dengan ada 

  



Untuk acara Pesta Kebudayaan Borneo dan acara Karnival Sungai Borneo, kementerian saya akan berbincang dengan Kerajaan Negeri Sarawak untuk dipertimbangkan supaya ia dimasukkan dalam Kalendar Acara Pelancongan 2004-2005. Tuan Yang di-Pertua, Yang Berhormat Labuan telah meminta supaya dikaji semula peruntukan Tabung Khas Pelancongan (TKP) dan juga Tabung Infrastruktur Pelancongan supaya prosedur yang diguna tidaklah terlalu ketat ke atas pemohon. Peruntukan Tabung Khas Pelancongan dan juga Tabung Infrastruktur Pelancongan pada masa ini adalah mencukupi kerana tujuan TKP adalah untuk membantu pengusaha-pengusaha pelancongan yang bertaraf industri kecil dan sederhana, meningkatkan dan mengembangkan produk-produk pelancongan mereka. Tujuan TIF pula adalah untuk membiayai produk pengusaha-pengusaha ini dari segi accessibility dengan izin, seperti jalan, jeti dan cable car dengan izin. Tuan Yang di-Pertua, sehingga bulan Ogos tahun 2003, sejumlah 40 permohonan bernilai RM95.8 juta telah diluluskan pada pengusaha-pengusaha pelancongan di bawah dana TIK manakala bagi TIF pula sebanyak enam permohonan bernilai RM150.8 juta telah diluluskan daripada dana. Berdasarkan maklum balas yang telah diterima, pentadbir dana iaitu Bank Pembangunan Infrastruktur Malaysia Berhad (BPIMB) telah juga memudahkan mekanisme proses permohonan dan mengubah format dan mengadakan checklist dengan izin, yang mudah difahami oleh pemohon-pemohon. Pihak Bank Pembangunan Infrastruktur Malaysia Berhad juga telah dan akan terus mengadakan usaha-usaha promosi kepada kumpulan-kumpulan sasar di seluruh negara serta mendapat maklum balas mengenai proses pinjaman dari mereka yang berkenaan. Mengikut piagam pelanggan bank tersebut, permohonan yang lengkap akan menerima keputusan ke atas pinjaman dalam satu bulan dari tarikh lengkapnya dokumen-dokumen yang dikemukakan. Mengenai peruntukan untuk projek-projek pelancongan di Labuan, kementerian menyambut baik saranan Yang Berhormat Ahli Parlimen bagi Labuan yang menganggarkan keperluan peruntukan sebanyak RM150 juta hingga RM200 juta untuk membangunkan produk-produk pelancongan seperti marine, sea world, underwater world dengan izin, dan sebagainya ke arah menambahkan daya tarikan Labuan sebagai destinasi pelancongan yang menarik. Namun begitu memandangkan ke semua produk pelancongan yang dicadangkan itu bercorak komersial maka kementerian saya berpendapat projek-projek seumpama itu wajarlah dibangunkan dan dijalankan oleh pengusaha-pengusaha swasta. Dasar semasa Kerajaan Persekutuan termasuk Kementerian Kebudayaan, Kesenian dan Pelancongan ialah memberikan tumpuan kepada penyediaan prasarana serta kemudahan-kemudahan asas bagi sesuatu kawasan di samping menyediakan satu iklim pelaburan dan perniagaan yang baik untuk membolehkan pembangunan ekonomi termasuk sektor pelancongan benar-benar bersifat private sector led dengan izin. Selaras dengan dasar ini juga kerajaan telah menyediakan peruntukan dana di bawah Tabung Khas Pelancongan serta Tabung Infrastruktur Pelancongan bagi membantu pengusaha-pengusaha swasta melaksanakan projek-projek pelancongan mereka di kawasan-kawasan tersebut termasuklah di Labuan. Tuan Yang di-Pertua Yang Berhormat bagi Tuaran telah menyarankan supaya penyelidikan dibuat terhadap pola-pola budaya.... Timbalan Yang di-Pertua [Datuk Lim Si Cheng]: Yang Berhormat, Bagan Datok. Datuk Ahmad Zahid bin Hamidi: Tuan Yang di-Pertua, saya bukan orang Labuan, saya Bagan Datok tapi saya berminat dengan jawapan Yang Berhormat Timbalan Menteri mengenai Labuan kerana beliau dulu duduk sebelah saya tapi beliau naik pangkat cepat. Saya belum lagi... Seorang Ahli: [Menyampuk]. Datuk Ahmad Zahid bin Hamidi: Tuan Yang di-Pertua di Labuan, dua minggu yang lalu saya berkesempatan untuk pergi ke Labuan. Saya dapat maklumat daripada CEO Labuan Corp. ataupun Perbadanan Labuan bahawa penduduk Labuan dulunya dengan ada.